Pina Kühr

D **Pina Kühr** (* 21. Mai 1987 z Fryburg im Brysgau) isch e dytschi Schauspiileri.

## Lääbe
Noch em Abituur het d Pina Kühr vu 2006 bis 2008 am Baadische Staatstheater Chaarlsrue gspiilt. Vu 2008 bis 2012 het si in dr Bochumer Dependanz vu dr Folkwang Uniwersiteet Schauspiil studiert (eemooligi Weschtfäälischi Schauspiilschuel Bochum). Scho in dr Zyt vu irem Stuudium het si Draibiecher fir zwee Chuurfilm gschriibe: *Ein.Paar.Geschichten* un *Martha und Isabelle*, un het die aigeständig verfilmt. Beedi Chuurzfilm sin 2010 uf verschiidene Filmfeschtiwäl zaigt woore, u.&nbsp;a. bim 31. Filmfeschtiwäl Max Ophüls un em Filmfeschtiwäl Shorts at Moonlight.

No ire Schauspiiluusbildig het si zeerscht 2011/12 e Gaschtengaschmänt am Schauspiilhuus Bochum ghaa. Unter anderem het si deert d Mueter Margarite in *Cyrano de Bergerac* gspiilt (Reschy: Katharina Thalbach). Derzue het si am freie ROTTSTR5 Theater! In *Wer hat Angst vor Virginia Woolf…?* d Honey unter dr Reschy vum Michael Lippold gspiilt. Vu 2012 bis 2015 isch d Pina Kühr fescht Ensemblemitgliid am Theater Regensburg gsii. Deert het si unter anderem d Amalia in *Die Räuber* (Reschy: Marcus Lobbes), d Marie im *Woyzeck* (Reschy: Katrin Plötner) un d Jessica Höfel in *Frau Müller muss weg* (Reschy: Sahar Amini) gspiilt. Ire negscht Feschtengaschmänt het si vu 2015 bis 2017 am Theater Bamberg ghaa. Deert het si in dr vyyl gaachtete Ereffnigspremiere *Die Nibelungen* (Reschy: Sibylle Broll-Pape) d Kriemhild gspiilt. Nääbe Hyfe andere Rolle het si in *Die Elixiere des Teufels* noch em E.T.A. Hoffmann, yygriichtet vum Hannes Weiler, di wyyblige Hauptfiguure Aurelie un Euphemie gspiilt. D Fachzytschrift „Die Deutsche Bühne“ het d Inszenierig as *Beschti Reschy* in dr Spiilzyt 15/16 gnännt.

Anne 2017 isch d Pina Kühr uf Berlin zooge un het si ganz dr Aarbet voor dr Kamera gwidmet. Im Joor 2018 het si iri eerscht Filmroll as Titelfiguur vu dr Joyn-Seerie *Die Läusemutter* ghaa. D Reschy het dr Jan Albert de Weerd gfiert, dr Showrunner vum niiderländische Originaal vu Bing Film & TV. S erfolgryych Formaat wird aktuäll in drei andere Länder adaptiert. In dr 9. Stapfle vu dr RTL-Seerie *Der Lehrer* het si d Sarah gspiilt, e Bumbenentschäärferi. Im ARD-Fäärnseefilm *Alte Freunde* hat d Pina Kühr näb em Barry Atsma un dr Ulrike C. Tscharre gspiilt. Anne 2021 het s ZDF dr Rosamunde-Pilcher-Fäärnseefilm *Stadt, Land, Kuss* uusgstraalt un het dermit 5,59 Millioone Zueschauer*ne ghaa. D Pina Kühr het doo di wyybli Hauptroll vu dr Flora gspiilt.

Näben iren Aarbet as Schauspiileri het d Pina Kühr e Wyterbildig (STOFF.lab) fir d Entwicklig vu fikzionaale Filmstoff an dr Münchner Filmwerkstatt gmacht.

## Uuszaichnige
Mit em Tanztheaterstugg *Cirko* het d Pina Kühr mit iirem Joorgang dr Folkwang Bryys 2010 iiberchuu.

## Filmografy
* 2012: *Ruf mich an!* 
* 2019: *Ein starkes Team* (Fäärnseeseerie, Folg 1x78 *Erntedank*)
* 2020: *Die Läusemutter* (Fäärnseeseerie, 19 Folge)
* 2020: *Der Lehrer* (Fäärnseeseerie, 4 Folge)
* 2020: *Kroymann* (Satiiresändig, Folg 1x10)
* 2020: *Alte Freunde* (Fäärnseefilm)
* 2021: *Rosamunde Pilcher – Stadt, Land, Kuss* (Fäärnseeraie)
* 2021: *Nix Festes* (Fäärnseeseerie, Folg 2x05 *Don't Cha?*)
* 2021: *SOKO Wismar* (Fäärnseeseerie, Folg 19x07 *Geisternetze*)
* 2021: *Eine Liebe später* (Fäärnseefilm)
* 2022: *Schlussklappe* 
* 2022: *Tatort: Der Mörder in mir* (Fäärnseeraie)
* 2022: *Bettys Diagnose* (Fäärnseeseerie, Folg 9x02 *Gegen den Strom*)
* 2023: *jerks.* (Fäärnseeseerie, Folg 05x05 *Stauffenberg*)
* 2023: *Kohlrabenschwarz* (Fäärnseeseerie, 2 Folge)
* 2024: *Morden im Norden* (Fäärnseeseerie, Seeriespeziaal *Am Abgrund*)
* 2024: *Lena Lorenz: Kreuz und queer* (Fäärnseeraie)
* 2024: *Helen Dorn: Todesmut* (Fäärnseeraie)
* 2024: *Alles gelogen* (Fäärnseefilm)
* 2024: *Blutige Anfänger* (Fäärnseeseerie, Folg *Edelfeder*)

## Weblink
* Websyte vu dr Pina Kühr
* 
* d Pina Kühr bi dr Agäntuur Lux Talents
* 
* 
* 

## Fueßnote